
Cine vrea să vină după Mine, să se lepede de sine, 
să-şi ia crucea în fiecare zi şi să-mi urmeze Mie. 
(Luca 9, 23) 


Lepădarea de lume are două trepte. Întâi ne lepădăm 
de lumea din afară şi de tot ce ne-ar putea ţine legaţi de 
ea. In al doilea rând ne lepădăm şi de toate asemănările 
noastre lăuntrice cu lumea. Acestea sunt patimile, 
năravurile şi toate slăbiciunile noastre personale. 

Dacă am rămâne în lume ne-am face una cu lumea. 
Dacă însă vrem să urmăm lui lisus, atunci trebuie să 
desăvârşim lepădarea de lume cu lepădarea de sine. 
Lumea aceasta este eul, egoismul, este iubirea şi 
încântarea de sine, e suportul plăcerii şi al complacerii în 
lumea aceasta. Egoismul este rădăcina tuturor patimilor. 
lar lepădarea de sine este uscarea acestei rădăcini şi 
prima condiţie a urmării lui Hristos. 

Dacă ieşim din lume scăpăm de vedere şi auzire. Cu 
aceasta mai slăbesc puţin şi patimile noastre. Dar ca să ne 
desprindem deplin din puterea lor trebuie să tăiem 
odraslele şi rădăcina prin nevoinţă de fiecare zi a lepădării 
de sine. Aceasta e simtita de firea noastră cea pieritoare ca 
o cruce pe care de fapt moare omul nostru cel vechi. Nu 
putem urma lui lisus decât omorând în tot ceasul patimile 
noastre. 

Pentru început urmarea lui lisus chiar rostul acesta îl 
are: de a ne desprinde firea de patimi iar în locul lor a 
deprinde virtuțile. 

Lepădarea de sine nu este cu neputinţa sau 
înfrângere. Dimpotrivă, e descătuşarea unei foarte mari 
puteri sufleteşti. Mărturie la îndemână ne stau însăşi 
prilejurile. Dacă le câştigam, adică ne comportăm prin ele 
după Duhul lui Dumnezeu, simţim în suflet o pace şi o 
creştere sufletească. Pe când dacă le pierdem, adică ne 
comportăm după om sau după patimi, simţim o tulburare, 
o mustrare de conştiinţă şi o împuţinare sufletească. 
Lepădarea de sine dovedeşte credinţa şi dragostea pe care 
o avem către lisus. Din aceasta izvoraşte o mare trăire 
sufletească. Lepădarea de sine trebuie să ne-o facem a 
doua natură, ca să ne însoţească toată calea călugăriei şi 


să caracterizeze călugăria. 

În felul acesta seacă izvorul şi rădăcina patimilor. 

Despre sfaturile Evangheliei şi voturile 
monahale _ 

lisus a dat porunci şi sfaturi şi pildă cu viaţa Sa. In 
această a descoperit toată voia lui Dumnezeu către 
oameni, ca să se mântuiască. Poruncile asigură mântuirea 
pentru toată lumea, iar sfaturile evanghelice sunt acestea: 
sărăcia de bunăvoie, viaţa fără prihană şi ascultarea 
necondiționată. 

Pe sfaturile evanghelice se întemeiază călugăria. 
Cinul monahal urmăreşte deci trăirea creştinismului până 
la măsurile desăvârşirii. Dar ca să facă firea omenească o 
cale atât de lungă trebuie înţelese bine mijloacele şi foarte 
bine cunoscută calea. Mai întâi fiţi de-a dreptul ucenicii lui 
lisus, cum au fost apostolii, dar putem fi nişte ucenici mai 
smeriţi al unui slujitor al lui lisus, cum este duhovnicul. 
Călugăria nu se învaţă atât din cărţi cât din această 
ucenicie. 

Voturile sau făgăduinţele monahale au rostul de a 
desprinde rând pe rând patimile care strică firea noastră şi 
primejduiesc mântuirea. Primejdia cea mai mare a 
patimilor de căpetenie este aceasta, că duc sufletul la 
necredinţă în Dumnezeu prin faptul că prind sufletul şi 
trupul numai de viaţa aceasta deşartă. 

Ştiind lisus că patimile opresc sufletul de la calea Sa, 
întrucât îl lipesc de viaţa aceasta, ne-a cerut să ne lepădăm 
de tot ce avem, să urâm familia, ba să urâm şi propria 
noastră viaţa în condiţiile lumii acesteia (Luca 14, 26). 
Călugăria stabileşte o altă înrudire între oameni: rudenia 
cea după Duh. Căsătoria şi copiii îi părăseşti înainte de a-i 
avea şi n-o iei pe calea aceasta. Aceasta este voia sfântă pe 
propria ta viaţă văzută după chipul veacului acestuia. Aici 
îşi dovedesc sfaturile evanghelice temeiul. Astfel, sărăcia 
de bunăvoie ne izbăveşte de lăcomie, de iubirea de argint 
şi de lene. Fecioria biruie desfrânarea. lar ascultarea 


necondiționată omoară mândria, invidia, mânia, slava 
deşartă şi întristarea. 

Dintre cele trei făgăduinţe cea mai grea e ascultarea, 
pentru că are de biruit mai mult patimile minţii care 
discută cu Dumnezeu în loc să asculte fără discuţie. 

Nicio patimă nu vrea să părăsească firea fără 
nevoinţe, adică silinţe ale conştiinţei întărite de voinţă. Din 
pricina acestei lupte între convingeri şi patimi călugăria e 
dătătoare de har şi e numărată la Taina Pocăinţei. 

Ascultarea este pretutindeni o temelie a rânduielii în 
societatea omenească, dar în călugărie ascultarea mai are 
ceva fundamental deosebit: ca ascultare din convingerea 
că prin conştiinţa stareţului său a duhovnicului îţi grăieşte 
însuşi Hristos. Orice abatere de la acest greu de ascultare 
atrage o întărire a patimilor şi o slăbire a sufletului. 

Iată înţelesul călugăriei. 

Despre post şi rugăciune 

Postul e vechi şi începe odată cu omul. E prima 
poruncă de stăpânire de sine. Postul şi rugăciunea sunt 
două mijloace prin care curăţim firea de patimi. Toţi 
oamenii care s-au apropiat de Dumnezeu şi-au smerit 
sufletul cu rugăciune şi post. Şi lisus a postit 40 de zile 
punând postul începătură a  vestirii Împărăției lui 
Dumnezeu, deşi Lui nu-l trebuia, fiind nepătimaş. 

Temeiurile mai adânci ale postului şi rugăciunii le 
găsim tot la Botez. Adâncul fiinţei noastre se îmbracă în 
Hristos. În acest adânc al minţii, sau în altarul inimii după 
expresia părinţilor, se sălăşluieşte Hristos, izgonind afară 
pe satana, care se retrage în simţiri. De aici puterile 
potrivnicului, patimile, se silesc să învăluie şi să prindă 
voinţă din nou în mrejele sale. 

Cu trupul însă nu putem trata decât prin post. El nu 
ştie şi nu recunoaşte convingeri. De aceea el trebuie uscat, 
încet şi cu socoteală, fiindcă în mocirla uscată porcii 
patimilor nu mai vin să se scalde. 

Ca să zădărnicim puterea potrivnică care lucrează 


prin simţuri patimile plăcerii, slăbim prin post aceste 
simţuri şi închinarea lor către plăcere. Un organism topit 
cu postul nu mai are putere să schimbe convingerile 
conştiinţei. 

Dar mai bine de jumătate din numărul patimilor sunt 
ale minţii. Postul lucrează şi asupra acestora. E lucru de 
mirare, zice loan Scărarul, că mintea fiind netrupească de 
la trup se spurcă şi se întunecă şi că, dimpotrivă, cea 
nematerialnică de la ţărâna se subţiază şi se curăța. Ochii 
văd lucrurile, mintea vede gândurile. 

Postul curăţeşte ochiul, rugăciunea curăţeşte mintea. 
Aici nu vorbim de rugăciuni care cer lucruri materiale, nici 
de rugăciunea care dă drumul închipuirii, după cum nu 
vorbim nici de rugăciunea liturgică, ci numai de 
rugăciunea minţii. La intrarea în călugărie rugăciunea 
vameşului, completată poate chiar de lisus, e numită 
deodată cu metăniile „Sabia Duhului Sfânt”. Rugăciunea 
minţii este „Doamne, lisuse Hristoase Fiul lui Dumnezeu, 
miluieşte-mă pe mine păcătosul 
Cu numele lui lisus spus întâi cu gura apoi cu mintea, 
pătrundem din afară spre înăuntrul nostru către lisus, 
Care la rugăciunea noastră bate război cu potrivnicul din 
gânduri şi ne izbăveşte de asupririle patimilor. Rugăciunea 
minţii sau rugăciunea inimii are temeiul acesta, descoperit 
de însuşi lisus, că fără Mine nu puteţi face nimic în 
privinţa izbăvirii de patimi, deci în privinţa mântuirii. 

Rugăciunea minţii are şi stări superioare, când 
izbăvindu-se patimile, se deapănă de la sine fără cuvinte, 
într-o nesfârşită dragoste de Dumnezeu, de oameni şi de 
toată făptura. 

Războiul nevăzut sau despre ispite 

Sufletul este mai de preţ decât toată materia lumii 
pentru că în el e sădită de la obârşie posibilitatea 
desăvârşirii. Pe de altă parte şi firea întreagă suspină după 
arătarea fiilor lui Dumnezeu (Romani 8, 19), adică după 
îndumnezeirea omului. În cale stă infirmitatea firii şi o 


putere potrivnică nevăzută care caută să înfrâneze sufletul 
de la un zbor mai înalt decât viaţa veacului acestuia. Şi 
fiindcă puterile nu erau egale, Dumnezeu S-a făcut om şi 
ca om a biruit pe ispititorul, învăţându-ne şi pe noi lupta. A 
întărit firea noastră şi sălăşluindu-Se întru noi prin botez 
ne-a făcut făptură nouă ascultătoare de Dumnezeu. Dar de 
la noi atât se cere: să punem în lucrare aceste ajutoare. 

Tot războiul nevăzut al potrivnicului urmăreşte 
abaterea sufletului din ascultarea de Dumnezeu şi toată 
nevoinţa călugărului e să sporească această ascultare. 
Potrivnicul are două feluri de ispite: prin plăcere şi prin 
durere. Cu primele umblă să ne amăgească. Dar cu 
celelalte umblă să ne constrângă să socotim plăcerea că 
bine şi durerea că rău. Cu această meşteşugire ar 
restrânge năzuinţele sufletului numai la o viaţă comodă în 
veacul acesta. 

Iar călugărul are către primele: nevoinţele înfrânării 
pentru dragostea de Dumnezeu, iar către celelalte: 
lepădarea de sine pentru dragostea de oameni. 

Dacă vede vicleanul că nu isprăveşte surparea cu 
ispitele atunci aruncă în minte hule împotriva lui 
Dumnezeu. Covârşirile acestui mândru să nu sperie pe 
nimeni căci nu spurcă pe om, nici să nu le băgăm în 
seamă. 

Dar nicio viaţă sporită nu e cruţată de bântuieli: fie 
cu vederi amăgitoare şi trăgând către slava deşartă, fie cu 
înfricoşări grozave ducând către ieşirea din minţi. În calea 
celor dintâi avem lepădarea de vederi, căci mai de folos 
este a ne vedea păcatele decât a vedea îngerii, iar în calea 
celorlalte avem lepădarea de sine în grija lui Dumnezeu. Pe 
puţini credincioşii şi molatecii vicleanul îi scoate din luptă 
cu evidentă neputinței cu care îi aruncă în deznădejde, iar 
către smerenie le închide calea prezentându-le-o ca 
umilire. Pe calea aceasta le macină sufletul între 
deznădejde şi nemulţumire, de unde ajung la mânia 
persecuției. Adună la conflict, se închid sufleteşte în 


prejudecăţi şi aşa alunecă din calea sfântă în calea profană 
sau chiar chimică. La aceştia lepădară de sine a fost mereu 
un lucru de silă sau fără convingere. 

În urmă ispitele aleg trebnici de netrebnici. Într-unii 
ispitele desăvârşesc în suflet ascultarea şi dragostea de 
Dumnezeu. Iar în ceilalţi le şterg pe acestea şi pun în loc 
ascultarea şi dragostea de sine. Ispitele descoperă ceea ce 
este în inima omului. Drepte sunt căile Domnului şi cei 
drepţi merg pe ele dar îndărătnicii pe aceleaşi căi se 
poticnesc şi cad. Pentru calea călugăriei trebuie prin 
urmare sănătate deplină şi majoritate de minte. Viaţa 
duhovnicească nu se deschide decât în sufletul care are 
curajul umilinţei. Înjosirea în faţa lui Dumnezeu, disprețul 
de sine şi lepădarea voinţei proprii, iată calea celor trei 
arme ale sufletului (Avva Pimen). 

De aceea în calea lui Dumnezeu să fii neclintit, 
neabătut nici de plăcere nici de durere. Dar să ştii că a 
rămâne în picioare nu e treaba ta, nici a virtuţii tale, ci a 
harului Aceluia care te ţine în braţele Sale ca să nu cazi în 
întristare. Deplin izbăvit de lupte nu este om pământean, 
nici nu trebuie să fie. Altfel nu ar mai fi luptă, nici ucenicie, 
nici sporire, nu ar mai trebui nici Harul neîncetat de la 
Dumnezeu. Omul nu şi-ar mai cunoaşte slăbiciunea şi nici 
de smerenie nu ar mai avea trebuinţă. E mai de preţ lupta, 
că vezi ajutorul lui Dumnezeu şi te smereşti şi te umpli de 
dragoste, căci biruinţa pe mulţi i-a păgubit. 

Pe această cale nu poţi călători fără primejdie decât 
condus de mâna nevăzută a lui Dumnezeu prin conştiinţa 
unei călăuze. 

Despre lepădarea de lume 

Lumea este lucrarea lui Dumnezeu. Dar stricăciunea 
din lume este lucrarea păcatului. Călugării fug de 
stricăciunea din lume pentru că aceasta desface pe oameni 
de Dumnezeu. Dar pentru că stricăciunea este aşa de tare 
ţesuta cu lumea, călugării se leapădă de lume. Aceasta pe 
scurt. 


Mai pe larg, fuga de lume se petrece aşa: la vârsta 
minţii se trezeşte în noi şi conştiinţă de creştini. Conştiinţa 
aceasta e un însăşi dar al botezului. De acum doi inşi ne 
cheamă: Dumnezeu şi lumea, fiecare în partea sa. 
Dumnezeu ne cheamă prin conştiinţa, iar lumea prin trup. 
Aflându-ne în această cumpănă sufletească avem prin 
urmare libertatea de a alege modul nostru viitor de viaţă. 

Dacă am avea să trăim o viaţă creştină în lume, 
vedem împrejur sau chiar în casa noastră, că obiceiurile şi 
îndeletnicirile din lume ne-ar birui şi am sfârşi prin a trăi şi 
noi ca toată lumea. Dacă însă chemarea conştiinţei către 
Dumnezeu e mai tare decât chemarea trupului către lume, 
atunci ne lepădăm de lume, vindem tot ce avem şi venim 
într-o mănăstire să urmăm lui Hristos. 

Lepădarea de lume este prin urmare un act de 
libertate a conştiinţei, o convingere. Niciun alt motiv nu e 
mai temeinic decât acesta. lată primul pas către împărăţia 
lui Dumnezeu. 

Treptele vieţuirii duhovniceşti 

Este o singură viaţă duhovnicească pentru că este un 
singur Duh. Deprinderea şi trăirea ei însă este treptată, pe 
măsură ce ne curăţim de patimi, iar aceasta este numai 
începutul. Perioada de timp caracterizată prin luptă cu 
patimile se numeşte asceză, luptătorul ascet iar totalitatea 
învăţămintelor se numeşte ascetică. Cuvântul asceză e 
grecesc şi însemna la început exerciţiu fizic. Apoi a căpătat 
înţelesul de exerciţiu moral pe care l-au luat mănăstirile 
desăvârşindu-i înţelesul, de totalitatea nevoinţelor prin 
care se izbăveşte firea de patimi. 

Aceasta prin urmare este perioada de urcuş în care 
preocuparea de căpetenie a monahului este curățirea de 
patimi. Chiar termenul de curăţire are şi el două vârste şi 
s-a încetățenit sub numele de purificare. Perioada ascetică 
cuprinde purificarea activă în care intră toate nevoinţele 
din partea omului şi purificarea pasivă, adică de curăţire a 
firii de patimi dincolo de puterile omului, pe care o face 


Dumnezeu însuşi. EI Îşi face loc curat în cei ce-L caută cu 
dragoste, dar puterile lor nu le mai ajung pentru aceasta şi 
atunci ei trebuie să sufere curăţiri mai presus de fire ca să 
poată locui în ei cu slavă Cel mai presus de fire. 

Faza de culminaţie a ascezei şi de adâncire a trăirii 
duhovniceşti se numeşte iluminare. In faza aceasta 
Darurile Duhului Sfânt primite la Botez se dezvoltă în toată 
deplinătatea lor şi întăresc sufletul pentru şi mai grele 
încercări. În faza aceasta pot apare amăgiri şi daruri 
extraordinare şi cine le are e sfătuit să nu-şi lipească inima 
de ele, pentru că nu numai că nu înaintează, dar poate 
pierde şi tot ce a agonisit. lar calea e din ce în ce mai 
subţire şi tot mai mult trebuie să te lepezi de toate. 

Asceza are şi un caracter hristologic. In nevoinţe nu e 
numai omul, e şi Hristos prezent. In sforţările noastre e 
prezentă forţa din firea omenească a lui Hristos. 

Trupul şi Sângele Lui din Sf. Impărtăşanie se luptă cu 
trupul şi sângele nostru împotriva patimilor, sfinţind trupul 
şi arzând patimile. In perioada ascetică murim lumii şi 
nouă înşine împreună cu Hristos, în viaţa mistică. Să nu 
uităm însă că înainte de înviere a fost săptămâna patimilor, 
răstignirea, părăsirea, umilirea, moartea, îngroparea şi 
pogorârea la iad, dragostea ucenicului trecută prin cele 
mai grele cumpene sufleteşti, uscăciunile, părăsirile, 
întunericul  umilirii de moarte. Acestea constituie 
purificarea pasivă şi curăţesc şi ultimele rădăcini ale 
patimilor, realizând nepătimirea. 

Ca dovadă, din cel mai adânc mormânt şi părăsire 
suntem răpiți afară fără veste de sfântă lumină 
dumnezeiască. Din cea mai adâncă beznă fulgeră lumina 
contemplaţiei divine plină de Har şi adevăr. De la acest 
moment al luminii divine începe viaţa mistică, adică unirea 
făpturii cu Dumnezeu. Aceasta este asemănarea nu prin 
fire ci prin har. 

Spovedania şi despre cercetarea conştiinţei. 
Citirea Dumnezeieştilor Scripturi. Lecturi spirituale. 


Odată intraţi în calea împlinirii sfaturilor Evanghelice 
care restrâng mult firea omenească, se înţelege că până să 
deprindem vieţuirea după sfaturi greşim adeseori. Din 
pricina aceasta trebuie să înmulţim şi mijloacele de a ne 
menţine în această vieţuire. Unul din aceste ajutoare de 
preţ este spovedania deasă. Spovedania fiind Taina 
Pocăinţei, este dătătoare de Har care întăreşte puterile 
noastre slabe către împlinirea făgăduinţelor ce le-am făcut 
sau ne pregătim să le facem. Spovedania deasă trebuie 
ţinută însă la preţul ei. Ţinta sufletească a monahului fată 
de taină trebuie îndreptată atunci când se dovedeşte 
uşurătate la mijloc. De aceea o prea deasă spovedanie, în 
sufletele neadâncite, se banalizează. De aceea ne ajutăm 
de cercetarea conştiinţei sau de spunerea gândurilor, care 
poate fi oricât de deasă. 

Sunt mănăstiri în aşa fel organizate încât nimeni nu 
se culcă până nu şi-a spus gândurile rele, până nu s-a 
împăcat din inimă cu fratele său cu care s-ar fi învrăjbit 
peste zi şi până nu ia iertare de la toţi. Spovedania deasă şi 
cercetarea conştiinţei au rostul de a slăbi din fire 
deprinderile patimilor şi a pune în loc deprinderile bune 
sau virtuțile contrare patimilor. 

Practica aceasta are însă temeiul pe cunoaşterea 
însuşirilor gândurilor. Gândurile pătimaşe nemărturisite 
sau simplu spuse au însuşirea că se întăresc şi se fac funii, 
cum zic părinţii, şi trag mintea la învoire şi la faptă, care 
este păcat. Păcatul acesta este: înfrângerea morală a 
sufletului de către un gând rău. De aceea toate gândurile 
trebuie spuse înainte de a se întări şi de a birui mintea, 
căci de îndată ce sunt spuse le piere puterea de a obseda, 
asupri, stăpâni mintea. De altfel, şi gândurile bune trebuie 
controlate cu o altă conştiinţa, mai limpede. Controlul 
tuturor gândurilor e lege în călugărie. Neîntrebat nimic nu 
e bine, nici ce e bine, pentru că singur nu te poţi apăra de 
săgețile slavei deşarte. 

O altă măsură de ajutor în biruinţă asupra firii ne-o 


dă citirea Dumnezeieştilor Scripturi. Este Duhul lui 
Dumnezeu în cărţile Sf. Scripturi, de aceea citirea ei 
zideşte duhovniceşte. Dar şi pentru aceasta trebuie puţină 
preocupare. Mai întâi trebuie învăţata această carte a lui 
Dumnezeu către oameni, adică înţeleasă în rostul ei de 
revelaţie, înţeleasă în cadrul ei istoric, în sforţarea ei de a 
menţine în conştiinţa poporului ales aşteptarea 
descoperirii  desăvârşite în Iisus Hristos. Valoarea 
spirituală a Scripturii nu se pierde în istoria pe care o 
cuprinde. De aceea Biblia e şi singură carte a căreia date 
istorice au şi o neistorie pe care o cuprinde. De aceea 
Biblia e singură carte a căreia date istorice au şi o 
memorie duhovnicească. 

De Acelaşi autor sunt şi scrierile ascetice ale Sfinţilor 
Părinţi şi scrierile Evanghelice şi scrierile sfinţilor. În 
concluzie, citirea cu socoteală a Dumnezeieştilor Scripturi 
aprinde şi hrăneşte sufletul cu gândurile lui Dumnezeu 
care nu sunt ca gândurile omului. 

Despre răbdare, mândrie, smerenie, tăierea voii, 
smerita cugetare 

Lepădarea de sine nu se realizează dintr-odată sau o 
dată pentru totdeauna ci trebuie timp şi răbdare. Timp 
pentru deprindere şi răbdare pentru greutatea ei. Răbdare 
trebuie să avem mai întâi cu noi înşine că să nu cădem în 
întristare, apoi trebuie să aibă şi alţii răbdare cu noi până 
deprindem desăvârşit lepădarea de sine. Dacă învăţăm 
practic lepădarea de sine şi sporeşte dragostea în inima 
noastră, răbdarea încetează de a mai avea înfăţişarea 
negativă, de necaz, şi se schimbă în bucurie, cu toată 
întristarea mea sunt covârşit de bucurie. Când avem 
lepădarea de sine şi dragostea, ocara ni se face ca laudă şi 
lauda că ocară. Răbdarea mai este şi nevoinţă, adică 
pedepsirea de bunăvoie a firii cu tot felul de osteneli. 

Atârnă de treapta duhovnicească pe care ne găsim că 
să fie cu neputinţa unele nevoinţe sau altele. La aceste 
nevoinţe ale răbdării nu e bine să năzuim decât pe măsura 


însănătoşirii firii de patimi. La începători, deprinderea 
răbdării începe cu ocară. Începutul trebuie întărit cu 
răbdarea, pentru că în lupta cu mândria şi cu slavă 
deşartă, acestea au obiceiul să-l arunce în deznădejde ca 
să părăsească lupta. Cine rabdă (îndreptarea) până a 
sfârşit se va mântui (Matei 10, 22). 

Viaţa duhovnicească are multe greutăţi de învins, mai 
ales din partea mândriei. Partea importanţei, boala locului 
de cinste sau a numelui de cinste, boala obrăzniciei, 
neascultarea, grăirea împotrivă, posomorârea, groaza de 
umilinţă, toate acestea sunt forme în care se dezvoltă şi se 
înmulţeşte mândria în suflet. Mândria şi toţi puii ei sunt 
pricini de conflicte, de nemulțumiri, de făţarnicii. Din 
răcirea dragostei şi a umplerii sufletului de răutate sub 
influenţa acestei patimi, mintea alunecă pe panta nebuniei. 
Ce e de făcut în momentul de limpezime de minte? Să 
simţim, să ne dăm seama că la mijloc e o patimă, cu duh 
rău care ne trage de minte cu o logică foarte strânsă ca să 
ne scoată afară din ascultarea lui Hristos. Să ne dăm 
seama că mai avem ceva în noi neatins de logica aceasta: 
conştiinţa. Deci să ascultăm conştiinţa, nu dreptatea 
noastră. Să căutăm de mai este cineva care ne-ar putea 
ajuta să ajungem la linişte. Dacă întinzi mâinile către 
ajutor vei fi ajutat. Inimă înfrântă şi smerită Dumnezeu nu 
o va urgisi. 

Aşa începe smerita cugetare: formalizează mintea. 
Smerită cugetare e începutul smereniei, care nu e o virtute 
a firii sau expresia neputinței. Izvorul smereniei e darul lui 
Hristos. Nu de la oameni, nici din cărţi, nici de la îngeri, ci 
de la Mine vă învăţaţi că sunt blând şi smerit cu inima şi 
veţi afla odihnă sufletelor voastre (Matei 11, 29). Suntem 
în furtună cu sufletul numai atâta vreme cât trăim la 
suprafaţă, la expresia cea mai dinafară a vieţii. Când însă 
ne mai adâncim sufletele acolo unde ne aşteaptă Hristos 
de la Botez, sau de la oricare altă Taină, primim cuvântul 
Lui care împrăştie furtuna. El este izvorul smereniei care 


reechilibrează sufletul din bântuielile mândriei. De la 
această experienţă începând, iubim Crucea lui Hristos şi 
crucea noastră, cu firea primim şi credem că tăierea voii 
proprii e într-un cuvânt curățirea de patimi. 

Petrecerea monahului în lume 

Viaţa monahului este lăuntrică, duhovnicească, pe 
când viaţa în lume e în afară. Una cu alta nu seamănă. 
Mirenii mai vin la mănăstire pentru rugăciune, călugării 
nu se mai duc în lume să se odihnească. Toate profesiunile 
au vacantă sau concediu numai călugăria nu. Aşa ceva ar 
însemna încetarea călugăriei. Se duc însă la mare 
trebuinţă în interesul de obşte al mănăstirii. Haina 
călugărească îl face pe călugăr văzut şi cunoscut de toţi. 
Unii îl iubesc, alţii îl ocărăsc. Călugărul trebuie să se 
ferească în sufletul lui de cel ce-l iubeşte ca să nu fie rănit 
de slavă deşartă, precum trebuie să se ferească şi de cei 
ce-l ocărăsc că nu cumva poate din nepăsarea lui să fie 
hulit Dumnezeu. De aceea călugării nu umblă printre 
oameni cu ochii pe ei, cătând cunoscuţi sau dorind să stea 
de vorbă, ci îşi văd de cale cu gândul la Dumnezeu. 

Toţi călugării care pentru neapărată trebuinţă au 
mers prin oraşe au simţit trebuinţa ocrotirii lui Dumnezeu. 
Rugăciunile celor din mănăstire i-au însoţit ca o mână de 
apărare. Un drum în lume îţi face dovada statorniciei în 
calea cea duhovnicească. De altfel nici nu se trimit din 
mănăstire decât cei mai statornici în călugărie. În ce 
constă primejdia? Firea omenească a fost asemănată cu 
câlţii, patimile cu focul. Dacă te atingi cu focul câlţi fiind, 
patimile amorţite prin înfrânare se aprind prin simplă 
vedere. 

Călugării trăiesc într-un altfel de foc al Duhului 
Sfânt. Acesta se stinge când se apropie de ei întinăciunea 
prin simţuri. Altă grijă pe care trebuie să o aibă monahul e 
la felul vorbelor pe care trebuie să le audă sau să le 
stăvilească. Chipul monahului a trezit întotdeauna şi în tot 
locul mâncărimea de limbă a mirenilor. Ei caută oarecum 


fie să defaime modul acesta de viaţă, fie să-l fericească pe 
al lor. 

Călugărul să se ferească, din conştiinţa de 
cunoştinţă, de a califica moral viaţa mirenească, aşa sau 
aşa. Cât priveşte mântuirea, aceasta are multe căi înaintea 
lui Dumnezeu. Fiecare îşi alege viaţa care îi place sau de 
care se simte în stare. Mirenii ştiu toate înfrângerile 
călugărilor, dar nu ştiu niciodată pe vreunul din sfinţii care 
să fi biruit el aceste înfrângeri. 

Mirenii văd pe călugări prin patimile de care sunt 
stăpâniţi ei şi nu le vine a crede că-i cu putinţă şi o viaţă de 
virtute. Virtutea e neînţeleasă, ba uneori e numită 
făţărnicie. Aşa frate călugăre, învăluie pe oameni în 
dragostea ta cea din multă rugăciune şi vei vedea trezindu- 
se în necunoscuţii cu care stai de vorbă şi o scânteie 
dumnezeiască, pe care nu şi-o pot exprima ci numai o 
suspină. 

Chipul cel dinlăuntru şi cel dinafară al 
monahului 

Sf. Apostol Pavel a descris ca pentru sine chipul cel 
dinlăuntru al omului: 

M-am răstignit împreună cu Hristos; şi nu eu mai 
trăiesc, ci Hristos trăieşte în mine. Şi viaţa mea de acum, 
în trup, o trăiesc în credinţă în Fiul lui Dumnezeu, Care m- 
a iubit şi S-a dat pe Sine însuşi pentru mine 
(Gălăteni 2, 20). 

Aşadar Hristos este făptura cea nouă a monahului 
sau monahul în Hristos este făptură nouă (II Corinteni 5, 
17). El este înăuntru şi în afară, blând şi smerit, hotărât şi 
liniştit. Tulburarea celor dinafară nu-l sminteşte din aceste 
însuşiri sufleteşti, dimpotrivă, el aduce linişte. Chipul cel 
dinlăuntru şi cel dinafară al monahului sunt într-o deplină 
armonie, printr-unul străvezi pe celălalt. 

Toţi ştim că înăuntrul nostru stau ascunse 
mărgăritarul, comoara, talantul şi altarul împărăției lui 
Dumnezeu. Înăuntrul nostru avem aşadar posibilitatea 


sfinţeniei. Dar posibilitatea încă nu e realitatea. De la sine 
numai, posibilitatea  sfinţeniei nu se transformă în 
sfinţenie. 

În viaţa duhovnicească credinţa hotărâtă poate face 
că posibilitatea sfinţeniei să se transforme în realitatea 
sfinţeniei. Este nevoinţa monahului. Fără nevoinţa întinsă, 
susţinută de convingere, orice posibilitate reală va rămâne 
numai posibilitate sau chiar se va transforma în 
imposibilitate. 

De pildă mulţi vin la călugărie cu o părere bună 
despre ei înşişi, părere pe care nemărturisit şi-o păstrează 
şi în mănăstire. Părerea sau iubirea de sine e o formă 
subţire a mândriei. În mănăstire visează sfinţiri şi litanii şi 
viaţă fericită iar când aici dau de severitatea luptelor cu 
patimile, de tăierile dureroase ale pedepsirii întru toată 
faptă bună, visul se destramă şi începe dezamăgirea şi 
nemulţumirea, camuflările mândriei. Dacă cel în cauză îşi 
închide sufletul de către povăţuirea duhovnicească pentru 
că aceasta taie amăgirea de sine din care creşte 
dezamăgirea, bobul de grâu se schimbă în tăciune şi se 
crede grâu nedreptăţit. Aceasta este iubirea de sine pe 
care o menţine mândria şi punctul de vamă al diavolului. 
Sufletele slăbănogite de mândrie stau totuşi pururea 
încordate în legitimă apărare de către orice îndregători, 
gata să-şi apere dreptatea şi să-şi justifice întristarea, să-şi 
explice ei mai bine cauza şi niciodată nu simte trebuinţă să 
asculte şi să urmeze, dacă este o cale mai presus de ce pot 
ei pricepe. Aşa se explică îndepărtările, împuţinările şi 
chiar întunecările de la rostul luminos al călugăriei. 

Sufletul dus în robie e jefuit pe dată de toată 
agoniseala sa duhovnicească. Aceasta-i contabilitatea 
fricosului: zarafii cu banii lor falşi fură talanţii noştri buni. 

Acum monahul leneş de mântuirea sa începe să uite 
înţelesul celor ce are de făcut, se mulţumeşte numai cu 
intrarea în călugărie ca şi cum cu aceasta şi-ar fi ajuns 
scopul. Potoleşte râvna de războire cu slăbiciunile firii 


patimilor, îmbrăcămintea sa de luptător al duhului pierde 
însemnătatea ei de la început. Sandalele nu mai aleargă pe 
calea gătirii evangheliei păcii, calea duhului, ci o iau iarăsi 
pe calea pământului. Nici nu observă monahul molatic de 
minte când a fost scos din luptă şi redus la un simplu cuier 
de haine călugăreşti. Cu alte cuvinte nu vede că a ajuns o 
mizerie căzută între tâlhari, un mincinos ăla Domnului 
Hristos. Dacă monahul se complace într-o asemenea 
călugărie de uniformă şi nu-l doare stingerea luminilor 
sufletului său - întristarea e chipul unui suflet cu luminile 
stinse - înseamnă că a dat în micime de suflet şi a ajuns un 
om de nimic. Potrivit acestei îndreptări el caută altă hrană 
sufletului său: lauda oamenilor, aprobarea voilor sale. De 
povăţuitorii săi se desparte sufleteşte, judecându-i şi 
găsindu-le tot felul de pricini. Aşa se cuibăreşte viclenia în 
suflet şi îl face pe monah om cu două fete, morminte 
văruite pe dinafară, neîngrijit pe dinăuntru, ipocrit. 
Prinderea sufletului într-o viaţă dinafară de duh prin 
tărâţele vieţii e tot una cu ducerea lui iarăsi în temniţa 
patimilor. Când monahul a realizat făţărnicia, a ajuns pe 
punctul de a părăsi călugăria. In ochii lui toţi sunt 
făţarnici, e o victimă nevinovată a nedreptăţilor, de aceea 
osândindu-i, iese dintre ei. De aici se vede destul de 
limpede că mândria singură, chiar sub cea mai subţire 
formă a sa, cum e părerea de sine, dacă nu e tăiată din 
rădăcini e în stare să risipească din suflet toată viaţa după 
duh. Nu e mândria urâciunea pustiului? De aceea când te 
crezi bun să ştii că eşti nebun şi să aştepţi ocara ca să te 
curăţeşti. Întunecarea aceasta însă ne aduce aminte de 
învinuirile pe care le-a adus lisus peste capul celor ce 
făţărniceau virtutea. Astăzi pentru obrazele celor din 
îndărătnicie părăsesc lupta călugării. Biserica încearcă 
pedepsirea, scoaterea din monahism, afurisirea sau 
caterisirea. Creştinii nu au de învăţat nimic bun de la 
aceşti dezertori şi mincinoşi. Biserica prin slujitorii ei nu 
face degrabă lucrul acesta, dar ce nu poate rugămintea 


poate pedeapsa. 

Plata  neascultării de Biserică este pierderea 
mântuirii. Îndărătnicii dau aşadar de primejdia pierzării ca 
să se dezmeticească. Aşa se întâmplă când se întăreşte 
fariseul şi slăbeşte vameşul. 

Votul ascultării. Votul ascultării şi 
personalitatea monahului. Poate înceta 
obligativitatea voturilor monahale? 

Dintre cele trei făgăduinţe monahale, ascultarea 
necondiționată s-a dovedit cea mai grea, din două motive 
cu totul opuse: unul infirmitatea firii, iar celălalt 
personalitatea ei. 

Mai întâi ce este personalitatea? Ca lămurire pe scurt 
spunem că personalitatea este o înzestrare sufletească 
neobişnuită. Într-o personalitate chipul lui Dumnezeu este 
mult mai puternic şi mult mai limpede. Toţi creştinii au 
sigur câte un talant, dar unii au şi câte doi, iar alţii şi câte 
cinci. Talanţii sunt talente, energii de lucru, ca de pildă o 
minte mai străvăzătoare, o inimă mai largă, o mare 
capacitate de dragoste, o voinţă mai puternică, o memorie 
mai bună, o ingeniozitate înnăscută. Aceste energii ale 
chipului prind mai bine, ca nişte antene mai bune, 
energiile Harului care le sfinţeşte. Personalitatea are de 
asemenea de făcut calea de la chip la asemănare. Dar 
datorită înzestrării sufleteşti mai puternice, personalitatea 
ar putea străbate calea într-un timp mai scurt sau ar putea 
realiza o neasemănată asemănare. E destul să ne gândim 
la Sfântuliţa de la Argeş, o copiliţă numai, dar cu o 
capacitate de dragoste care a ridicat-o între sfinţi. 

Disciplina ascultării însă e generală, pentru că ea 
ridică firea din infirmitate precum scoate şi mândria din 
personalitate. Ascultarea face şi pe leneşi şi pe vicleni să-şi 
dezgroape talantul, precum acoperă şi pe cei talentaţi de 
jefuirea slavei deşarte. 

Se ştie că unde este bogăţie mai mare şi hoţii se 
nevoiesc mai tare să o prade. Rânduiala ascultării e cale 


dumnezeiască. Chiar când se realizează sfinţenia, nici 
aceasta nu dezleagă de acoperământul ascultării. Căci o 
sfinţenie conştienta ar putea cădea ca fulgerul în ispita 
sfinţeniei, care e cea mai rafinată capcană a mândriei. De 
aceea Avva Macarie era dus de îngeri din lumea aceasta şi 
pe drum îl întâmpinau dracii zicându-i: ai scăpat de noi, 
Macarie, iar sufletul lui răspundea: încă n-am scăpat. 

Aşa se explică de ce niciunul dintre sfinţi nu a scăpat 
desăvârşit de vreo frână oarecare a neputinței, că nu 
cumva tocmai la urmă să piardă totul. De aceea Sf. Părinţi 
nu au recunoscut desăvârşirea decât după semnul 
desăvârşitei smerenii. 

În călugărie aşadar nu are nicio importantă numirea 
de personalitate. Dimpotrivă, e un nume de care trebuie 
chiar să te lepezi, să scapi de ştiinţa lui. Înzestrarea 
sufletească ce-i corespunde e folositoare într-alt fel, în 
curajul smereniei, în avântul dragostei, în capacitatea de a 
te bucura în suferinţă. Acestea dovedesc un suflet mare. 
Călugăria nu creşte visători ai împărăției lui Dumnezeu, ci 
oameni hotărâți care duc trăirea creştinismului până la 
ultimele lui consecinţe de disciplină şi frumuseţe. Altfel 
Hristos nu ne-ar fi spus că Împărăţia lui Dumnezeu - chiar 
această lăuntrică - se ia cu năvală şi năvălitorii pun mâna 
pe ea şi îndrăzniţi, Eu am biruit lumea. 

Temeiul  îndrăznelii celei după Dumnezeu este 
învierea Sa din morţi, dovadă atât de puternică a 
dumnezeirii Sale. Pe cuvântul Lui, de Dumnezeu dovedit, 
avem şi noi îndrăzneală şi curaj împotriva lumii şi a morţii 
din noi. Acesta-i temeiul străfund al uceniciei noastre, a 
cărei capăt este învierea sufletului încă din veacul acesta, 
în lumina veacului viitor. Pentru o astfel de rostuire a vieţii 
e călugăria şi ea cere smerenie şi curaj. Smerenia şi 
curajul s-ar părea doi termeni opuşi. Cu toate acestea, în 
viaţa duhovnicească ei se armonizează, ba se şi 
completează. Absența sau împuţinarea unuia slăbeşte pe 
celălalt şi între ei trebuie ţinut un echilibru. Căci viaţa 


creştină orientată numai spre umilinţa ia o înfăţişare de 
sclavie spirituală, de pipernicire la literă şi pierde curajul. 
De asemenea, orientarea numai spre îndrăzneală 
personală şi spre profetism distruge bisericitatea şi 
sobornicitatea creştinismului, provocând fie erezie, fie 
schismă, deci pierde smerenia. De aceea păstrarea 
capacităţii de încadrare în disciplină a unui suflet face 
dovada armoniei şi valorii sale. Călugăria slăbeşte în 
suflete slabe şi se întăreşte în suflete mari. 

Dar pilda celor de pe urmă aprinde curajul celor 
dintâi. Voturile monahale au obligativitate de conştiinţă. 
De Dumnezeu ascultăm necondiţionat toată viaţa şi fără 
abatere. Dacă însă povăţuitorii noştri după Dumnezeu, 
stareţii şi duhovnicii, devin eretici şi ca atare se încarcă 
din partea Bisericii cu pedeapsa afurisirii sau caterisirii, 
atunci suntem dezlegaţi de ascultarea lor pentru că ei au 
strâmbat dreapta credinţă şi prin conştiinţa lor nu se mai 
exprimă voia lui Dumnezeu. Dar ascultarea de Biserică nu 
încetează. Obligativitatea voturilor monahale poate înceta 
numai în cazul extrem de rar când se întâmplă din motive 
chimice a personalităţii omeneşti, deci şi a conştiinţei în 
cazul deplinătăţii de conştiinţă, însă făgăduinţele rămân 
obligatorii iar lepădarea lor păcat. Încetarea voturilor e 
încetarea călugăriei. Mănăstirile cu viaţa de sine au slăbit 
votul ascultării şi al sărăciei şi din pricina aceasta sunt o 
formă decadentă de monahism. 

Rostul şi însemnătatea monahismului 

Se întâmplă ca unii creştini să nu mai cunoască 
rostul monahismului în creştinism. De aceea te poţi 
aştepta de la ei la cele mai felurite întrebări. Dar dacă ni-l 
cunoaştem noi cum trebuie, putem da seama oricând 
despre rânduiala noastră. 

Monahismul se justifică în linii largi cu aceleaşi 
argumente cu care se justifică creştinismul. Creştinismul 
nu s-a învechit, dovadă că în orice epocă a istoriei s-au 
găsit oameni să-şi dea viaţa pentru el. Atunci nu s-a 


învechit nici monahismul, de vreme ce este ales de câte 
unii ca mod de viaţă. Cea mai bună justificare a 
monahismului o fac cele trei rosturi cu care a străbătut el 
istoria: rostul spiritual, rostul cultural şi rostul social. 
Rostul spiritual şi-l împlineşte monahismul prin 
disciplinarea firii după sfaturile evanghelice. Prin aceasta 
monahul nevoitor se izbăveşte de patimile firii şi se face cu 
neputinţa arătarea unei alte forme de viaţă după Duhul 
Sfânt. Viaţa mai presus de fire dovedeşte constrângător şi 
totuşi simplu existenţa lui Dumnezeu. Mintea obişnuită, 
chiar a celei mai înzestrate şi cultivate firi, nu poate face 
dovada decisivă nici că este, nici că nu este Dumnezeu, 
pentru că mintea firii acesteia e tot atât de dibace de a 
dovedi şi afirmaţia şi negația unuia şi aceluiaşi lucru. De 
aceea filosofii şi-au dat seama de viclenia raţiunii. Ştiinţa 
când se pronunţa în materie de religie, de asemenea a ieşit 
din domeniul său, care este studierea Măteriei şi a legilor 
ei pentru folosul practic al oamenilor. lar religia nu face 
ştiinţa ci conştiinţa. Căci oamenii nu trăiesc numai cu 
pâine. De aceea despre Dumnezeu nimenea nu poate grăi 
cu competentă absolută decât numai EL Însuşi, când 
străluceşte slava Sa pe chipul fiilor Săi, sfinţii. Şi totuşi 
oamenilor le mai rămâne libertatea să se îndoiască. Aceste 
exemplare rare, sfinţii, apar printre oameni din vreme în 
vreme şi aduc în ei chipul lui Hristos care a dovedit 
desăvârşit pe Dumnezeu-fiind stâlpii Bisericii. Acesta este 
rostul de căpetenie al monahismului: trăirea creştinismului 
până la tensiunile  desăvârşirii, când existenţa lui 
Dumnezeu devine un fapt de natura evidentei absolute 
pentru toţi. Călugării care realizează monahismul sunt în 
lume făcliile aprinse ale lui Dumnezeu. Ceilalţi, care nu-l 
realizează, umblă cu ele stinse, iar pentru înfrângerile lor 
morale Dumnezeu este hulit printre oameni (Romani 2, 
24). Dar nu aceştia califică monahismul, ci cei dintâi. 
Rostul cultural este mai modest, totuşi de mare preţ 
şi el. Ei au împletit rugăciunea cu munca, o muncă de 


răbdare, o muncă de conştiinţă. Călugării s-au ocupat de 
copierea cărţilor sfinte. Astfel, monahilor din pustia Sinai 
le datorăm cel mai vechi manuscris întreg al Noului 
Testament. Mai târziu au început să-şi ilustreze cărţile 
sfinte cele mai des folosite, dintre care ne-a rămas o 
minunată psaltire. Tot călugării au fost primii iconari şi 
apărători ai icoanelor în perioada împăraţilor iconoclaşti. 
In toate artele minore unde a trebuit migală şi răbdare 
deosebită găsim pe călugări. De la ei avem obiecte 
bisericeşti de mare valoare artistică. Printre primii care au 
îmbrăţişat invenţia lui Gutenberg, tiparul, au fost călugării. 
Primele tiparniţe la noi le-au înfiinţat călugării. Prin munca 
lor s-a asigurat unitatea limbii romaneşti. 

Rostul social e şi mai neînsemnat şi totuşi aşa de 
mare. Mai întâi munca dezinteresată a călugărilor, care-i 
izbăveşte de lene, e un model de conştiinţă. Călugării 
lucrează orice ca pentru Dumnezeu nu ca pentru oameni 
(Coloseni 3, 23). În vremea noastră conştiinţă fată de 
muncă începe să fie un factor de mare preţ în construirea 
viitorului oamenilor. Munca iese din stadiul pedepsei şi 
trece în cel al consacrării, capătă o sfinţenie pentru 
conştiinţa cu care e făcută. 

Călugării trăiesc în viaţa de obşte având totul de 
obşte. Deci ei au adus până în zilele noastre amintirea vie 
a primelor comunităţi creştine din Ierusalim şi Alexandria, 
unde se împărțea fiecăruia după cum avea fiecare 
trebuinţă (Fapte 4, 35). Deci călugării prin viaţa lor de 
obşte sunt o icoană străveche a lumii noi. Comunismul la 
obârşiile lui a fost creştin şi va fi şi la sfârşit. 

Călugării îşi mai justifică rolul lor social şi prin faptul 
că sunt totdeauna în lupta Bisericii creştine pentru marea 
cauză a vremurilor noastre: pacea între popoare. 
Rugăciunea pentru pacea a toată lumea călugării o fac la 
toate slujbele lor în biserică, zi şi noapte. Pacea nu e numai 
un bun social ci şi un bun spiritual al oamenilor, de aceea 
noi ne rugăm pentru pace, pentru că la urma urmei 


Dumnezeu deţine pacea. Astăzi armele nu sunt numai 
ucigătoare ci pustiitoare. Şi pentru care pricină? Pentru o 
mai dreaptă repartiție a bunurilor între toţi oamenii. Toate 
religiile pământului s-au unit în lupta pentru pace, toate 
seminţiile pământului şi minţile limpezi sunt în ideea de 
pace. Niciodată între cei mai depărtaţi şi deosebiți nu s-a 
văzut aşa o unire ca în a cere pacea. Acesta e un lucru mai 
presus de oameni, de aceea pacea va învinge războiul. 
Convingerile unite în dreptatea cauzei sunt o putere în 
care intră şi toţi călugării. N-a auzit Avraam de la 
Dumnezeu că dacă vor fi şi Butăi zece drepţi nu va pierde 
cetatea? (Facere 18, 32) Iată ce nebănuite rosturi pot avea 
aceşti oameni săraci cu duhul, care sunt şi călugării. 

Purtarea monahului fată de superior şi fată de 
obşte, fată de ascultări şi fată de bunurile mănăstirii 

În calea vieţii duhovniceşti nu sporeşti decât pe 
temeiul încrederii totale în povăţuitorii tăi: stareţul sau 
stareţa şi duhovnicul. Ascultare şi dragoste să ai către toţi 
din obşte, dar către povăţuitorii tăi mai ales, pentru că ei 
răspund înaintea lui Dumnezeu de sufletul tău. Aşadar, de 
ce să poarte răspunderea aceasta suspinând? Purtarea 
monahului descoperă adevărata sa trăire, dacă are o 
credinţă de adâncire sau o credinţă de suprafaţă. In cazul 
dintâi va fi pururea cuviincios şi smerit, în cazul al doilea 
îndrăzneţ şi obraznic. Cuviinţa sau obrăznicia purtării 
arată ce duh are în inimă în cazul acela. Stările sufleteşti 
molipsesc prin surprindere. De aceea e bine ca povăţuitorii 
să grăiască totdeauna din conştiinţa slujirii lui Hristos, ca 
în faţa lui Hristos, şi atunci vor fi blânzi întru dojană şi 
smeriţi întru mustrare, altfel mustrarea lor învinge dar nu 
convinge. Niciodată nu trebuie să uităm că prin purtarea 
de grijă a părinţilor luăm îndreptare de la Dumnezeu. Când 
uităm lucrul acesta cădem în întristare. Alţii au uitat 
îndemnul care grăieşte ca unor fii: 

Fiul meu, nu dispreţui certarea Domnului, nici nu-ţi 
pierde cumpătul când eşti mustrat de El. Căci pe cine îl 


iubeşte Domnul îl ceartă şi pe tot fiul pe care-l primeşte îl 
bate cu varga (Evrei 12, 5 - 6). 

Acesta este examenul purtării, eşti în stare să vezi în 
mustrare grija lui Dumnezeu de tine sau numai o treabă de 
administraţie? De aici se alege folosul său începe 
pierderea de vreme. 

Purtarea fată de obşte dovedeşte şi mai bine cum 
suntem cu adevărat. Fată de povăţuitori, ca mai mari, 
avem o purtare, iar noi între noi altă purtare. Aceasta 
dovedeşte cu câte fete umblăm. Dacă avem pe Hristos în 
inimă, către toţi avem aceeaşi fată, făcând toate că pentru 
Dumnezeu, date în chivernisirea obştii pentru neputinţa 
firii. Aşadar de la aşezământul inimii în duhul lui 
Dumnezeu izvoraşte toată purtarea monahului către cel 
dinafară, iar cele dinafară, după modul cum le face, 
sporesc duhul celor dinlăuntru. 

Purtarea monahului faţă de rude, prieteni, 
cunoscuţi şi faţă de credincioşii care vin la mănăstire 

Urmarea lui Hristos stabileşte o altfel de rudenie 
între oameni decât cea după trup. Intre cei ce iubesc pe 
Dumnezeu mai mult decât orice altceva se stabileşte o 
rudenie duhovnicească. Aceştia se adună laolaltă în obşti şi 
împlinesc unul din cuvintele lui Iisus: Tot cel ce se leapădă 
de avuţiile sale şi pentru Mine părăseşte mamă, tată, soţie 
şi copii - se înţelege, înainte de a le lua - însutit va lua încă 
în viaţa aceasta şi avuţie şi tată şi copii - deşi cu necazuri - 
iar în veacul ce va să fie viaţa veşnică. lată rudenie, iată 
avuţii de obşte ale mănăstirii, deşi şi cu necazuri, dar 
dătătoare de nădejde a vieţii veşnice. 

Mama şi rudeniile Mele sunt cei ce fac cuvântul lui 
Dumnezeu, din pricina aceasta rudenia mea după trup 
rămâne pe planul al doilea că importanţă. Călugăria 
Cu toate acestea, legătura nu e ruptă ci rămâne în dreapta 
cumpănire a situaţiilor şi a celei mai bune soluţii. Dacă dai 
stareţului toată grija ta, o dai şi pe aceasta, şi cum va 


rândui, aşa va rămâne. Prea multă întâlnire cu rudele nu e 
bună, pentru că ele aduc grijile lumeşti, tânguirea că au 
fost părăsite şi felul de a gândi după lume. Sunt totuşi rude 
care se bucură cu adevărat de calea noastră. O viaţă 
îmbunătăţită a noastră le-ar fi singura mângâiere şi 
bucurie care ar cântări în sufletul lor mai mult decât 
amărăciunile. Acesta-i primul folos sufletesc ce se aşteaptă 
de la noi. lar al doilea e acela al rugăciunilor pentru 
mântuirea lor. 

Prieteni, cunoscuţi, vizitatori şi închinători nu mai 
sunt de folos celui ce se nevoieşte să-şi ţină mintea şi 
inima curate de gânduri. Pentru porunca dragostei pot fi 
primiţi, dar după rânduiala cea pentru străini. Putem vorbi 
cu ei dar la un nivel de seriozitate. Totdeauna şi în toate 
mănăstirile unde mirenii au fost primiţi fără nicio băgare 
de seamă, aceştia au destrămat rânduiala şi au sfârşit prin 
desfiinţarea mănăstirilor sau şi numai a valorii ei 
duhovniceşti. A umbla după vizitatori sau chiar închinători 
este a umbla după slava deşartă. Într-o atare mănăstire nu 
se adâncesc monahii în Duhul lui Dumnezeu ci în duhul 
lumii. De aceea în mănăstirile clasice nu se îngăduie cu 
uşurinţa nici intrarea părinţilor sau a fiilor după trup. 

Până să covârşeşti cu dragostea peste toată făptura 
trebuie să te nevoieşti cu înfrânarea spre toată zidirea. 

Tâlcuirea rânduielii tunderii în monahism 

Intrarea în călugărie se săvârşeşte în vremea Sf. 
Liturghii, îndată după intrarea cea mică cu Evanghelia. 
Spre ştiinţa, pe scurt, Sf. Liturghie este slujba de 
căpetenie a Bisericii în care e prezentată viaţa şi 
învăţătura Mântuitorului precum şi lucrarea de mântuire a 
omului prin jertfă de pe Golgota. Sf. Liturghie este 
repetarea sau continuarea peste veacuri a aceleiaşi jertfe 
şi taine. Fratele care vine la călugărie este o roadă a 
acestei jertfe. Braţele părinteşti îl aşteaptă deschise pe 
cruce. Aceasta e cea mai puternică chemare ce s-a putut 
face vreodată oamenilor. În faţa ei părăsim viaţa cea 


uşuratică a firii şi dorim să dăm şi noi vieţii acelaşi înţeles. 
Iar slujitorul tainei lui Dumnezeu, preotul sau arhiereul, 
primeşte pe fratele înaintea uşilor împărăteşti, 
deS6hizându-i urechile dragostei prin cuvintele Domnului: 

Veniţi la Mine toți cei osteniți şi împovăraţi - cu 
păcatele - şi Eu vă voi odihni pe voi 
Păcatele, patimile, ostenesc şi încarcă, slăbesc şi apasă 
sufletul în întuneric. Dorul după odihnă de acestea este 
fundamentat în suflet. Acestui dor nimeni şi nimic nu-i 
poate răspunde decât lisus. De la El învăţăm smerenia şi 
primim odihna, adică nepătimirea. 

Cuvântul de lămurire continuă şi prin el fratele e 
adus înaintea lui Dumnezeu în privinţa dorinţei sale. În 
faţa  sfinţeniei lui Dumnezeu avem deodată aceste 
simţăminte contradictorii, de frică şi de bucurie, de temere 
şi de atragere. Dar nu numai Mântuitorul nevăzut e de 
faţă, ci şi Preaslăvita Sa Maică, sfinţii îngeri şi toţi sfinţii 
cei dintre oameni vin de fată asupra hotărârii fratelui cu 
destinul sufletului său. Stau plecate privirile întregii lumi 
văzute şi nevăzute. Aceştia sunt martorii noştri în ziua 
răsplătirii, când Mântuitorul nostru va veni să judece vii şi 
morţii, nu după cum vom făgădui mărturisind - cu gura - ci 
după cum vom păzi şi împlini - cu fapta - cele ce vom 
făgădui. 


Deci e întrebat fratele de ce a venit în faţa altarului, 
în faţa jertfelnicului Domnului. lar fratele răspunde 
sPunându-şi dorinţa călugăriei. Dorinţa aceasta e însă o 
convingere. Preotul confirmă bunătatea şi fericită alegere 
a fratelui. Fratele a ales biruinţă asupra firii, urmează să o 
câştige prin osteneli şi suferinţe. O astfel de hotărâre, ca 
să ducă la rezultat, trebuie să îndeplinească o condiţie 
esenţială: să fie o hotărâre a libertăţii sale. Libertatea 
conştiinţei e cel mai adânc bun spiritual pe care-l avem la 
îndemână în viaţă. Acesta este factorul de care Biserica 
tine seama şi garantează seriozitatea convingerii, alegerii 


şi statorniciei. Sila împrejurărilor, sila neputinţelor, sila 
înfrângerilor, dacă nu se vor converti în convingere, nu 
stau garanţie pentru Gălugărie. Făgăduinţele călugăriei 
sunt aşadar pe viaţă, viaţa petrecută într-o mănăstire. 

Urmează întrebări şi răspunsuri, cele trei răspunsuri 
sau voturi monahale. Primul este fecioria, al doilea 
ascultarea de povăţuitor şi de fraţi, iar al treilea sărăcia, 
lipsurile vieţii călugăreşti. După aceste trei făgăduinţe din 
partea fratelui, preotul, slujitorul tainei, lămureşte mai pe 
larg în ce constau aceste sfinte făgăduinţe. Mai întâi că 
sunt date în faţa Celui Sfânt, că sunt scrise de îngeri şi că 
vom da seama de ele şi la sfârşitul lumii. Trăite aceste 
făgăduinţe, prin ele se arată în viaţa noastră viaţa 
Domnului, întrucât EL Însuşi este viaţa veşnică. Viaţa 

ă nu este o viaţă după trup. Poftele lui trebuie 
stinse. 

Cuviinţă fată de om trebuie câştigata şi mintea 
curăţita prin nevoinţe, căci şi trupul e chemat la sfinţenie 
şi viaţa veşnică. De aceea şi el trebuie făcut ascultător de 
Dumnezeu. Postul, osteneala, privegherea, îl îmblânzesc. 
Ascultare să ai fată de toţi. 

În ascultări fără cârtire zice preotul. La viclene 
gânduri să te aştepţi, care vor să zdruncine hotărârea de a 
merge prin greutăţi în urma lui Hristos. Acestea vor să te 
întoarcă înapoi de la calea Duhului iarăsi la calea firii. 
Firea trebuie tămăduită de frică în faţa suferinţei. Pentru 
dobândirea vieţii duhovniceşti trebuie să birui şi toată 
dragostea firii, chiar şi dragostea de părinţii după trup. 
Nici dragostea de sine nici dragostea de slavă să nu mai ai. 
Nu împarţi sufletul tău ci adună-l din toate şi dă-l întreg lui 
Hristos. De toate să fii sărac, ca să atârni întru totul de 
Dumnezeu. Oamenii te vor defăima, neînţelegânduc-ţi viaţa, 
dar nu uita că nici viaţa lui lisus nu au înţeles-o cei ce L-au 
răstignit. 

Oamenii prea legaţi de fire nu au înţeles niciodată 
vieţuirea cea mai presus de fire, de aceea s-au temut de 


aceia cu o astfel de vieţuire ca de un rău, ca de o mustrare 
şi i-au făcut mucenici. lar cuvioşii au trăit o viaţă de 
bunăvoie, o viaţă de mucenici. Vieţile Sfinţilor ne sunt 
nouă hrană şi curaj în urmarea lui Hristos, precum şi 
convingerea că e cu putinţă această urmare. Hristos 
făcându-Se om ne-a dat nouă această putinţă. 

Cu toate acestea viaţa după Hristos nu e o viaţă de 
vis sau de visători, nicio viaţă cu minuni. Lepădarea de 
sine şi crucea rezumă toate greutăţile ce le vom avea cu 
firea cea veche şi ne prevestesc multă umilinţa în lumea 
aceasta. Dar tocmai acestea când le vom împlini ne fac 
dovada că viaţa noastră e după Dumnezeu. Întru aceasta 
ne stă puterea, de a ne bucura întru necazuri. Cu trupul ne 
amărâm pentru greutatea virtuţilor dar cu sufletul ne 
bucurăm pentru plata pe care o aduc. 

Fratele e întrebat dacă poate mărturisi această 
concepţie de viaţă. Cu Harul lui Hristos acest fel de 
vieţuire e cu putinţă. Preotul se roagă în continuare lui 
Dumnezeu, amintind şi fratelui că dragostea lui Dumnezeu 
faţă de cel mai mare păcătos e mai mare decât dragostea 
celui mai mare sfânt pentru Dumnezeu, de aceea 
Dumnezeu nu uită de om cum uită omul de Dumnezeu. De 
aceea El ştie dorul fratelui şi adaugă la acesta puterea Sa, 
spre împlinirea poruncilor Sale. 

Sfaturile evanghelice prin făgăduinţa solemnă devin 
porunci. Cel mai frumos dar pe care îl putem face lui 
Dumnezeu e să ne dăruim Lui pe noi înşine, pe viaţă. 
Dumnezeu primeşte şi îmbrăţişează, apără şi întăreşte un 
asemenea dar. Abia cu această dăruire a dragostei 
prindem putere asupra greutăţii, asupra neputinței şi 
căpătăm curaj în nevoinţe. Un duh nou se sălăşluieşte 
întru noi din clipa aceasta. Il avem noi mai de demult, dar 
acum a prins el inima noastră în razele lui. Căci duh 
dumnezeiesc este dragostea care a făcut sfinţi. 

Cu capul plecat şi cu cartea rânduielii călugăriei pe 
cap, preotul se roagă lui Dumnezeu să-l primească şi pe 


fratele acesta în ceata celor care au părăsit toate cele 
lumeşti şi s-au făcut vrednici de Dumnezeu. Întărit de 
Adevăr, îngrădit de Duhul Sfânt, hotărârea fratelui să fie 
neclintită în războaiele cu meşteşugirea potrivnică. 
Biruinţa se câştiga prin răbdarea întărită de Dumnezeu cu 
Har şi prin rugăciunile Maicii Creştinătăţii, Preasfânta 
Stăpână de Dumnezeu Născătoarea şi ale tuturor sfinţilor 
întru care S-a proslăvit Dumnezeu Cel în Treime închinat. 

Toţi îşi pleacă capetele. Preotul din nou se roagă lui 
Dumnezeu să-l primească pe fratele acesta, care şi-a ales 
din feluritele căi de mântuire pe aceasta a jertfei de sine. 
Rugăciunea continuă că poftele şi gândurile firii să fie 
ridicate de la dânsul odată cu tunderea părului, al căror 
semn este. Păzirea poruncilor aduce în fire sfinţenia Celui 
ce a dat poruncile. Preotul mai cere de la Dumnezeu şi 
darul nestrămutării hotărârii fratelui, voinţa oţelită care i-a 
caracterizat pe nevoitori. 

Cu acestea slujitorul Sf. Liturghii se apropie de Cel 
ce nevăzut săvârşeşte Taina, Hristos, întinde mâna sa după 
Sf. Evanghelie aşezată în faţa icoanei Mântuitorului din 
tâmplă şi zice: 

lată Hristos, nevăzut, aici stă de fată 
Şi preotul mai întreabă odată pe fratele dacă face pasul 
călugăriei de bunăvoie, deplin liber, fiindcă numai acesta e 
factorul sufletesc hotărâtor în căile omului. În adâncul 
fiinţei sale omul e libertate. Acesta e darul lui Dumnezeu 
făcut omului, prin care l-a deosebit de toată făptura văzută 
şi l-a înrudit cu îngerii şi cu aceasta l-a făcut capabil şi de 
viaţa îngerească. Călugăria e aşadar o logodnă cu modul 
mai presus de veac al vieţuirii îngereşti. 

Fratele afirmă definitiv libertatea conştiinţei sale în 
faţa Celui ce-i va desăvârşi libertatea. Logodna aceasta 
începe însă cu foarfecele, unelte care taie vălul 
necunoştinţei de Dumnezeu de pe suflet sau mrejele 
patimilor de pe minte. La această tăiere nu numai că te 
învoieşti, dar săruţi şi foarfecele, mijloacele fizice sau 


morale cu care se face această rupere a sufletului şi a 
minţii de patimi. Aceasta a fost ultima zi din viaţă în care 
ai mai avut păreri personale şi voinţa proprie. De la 
logodnă cu îngerescul mod de viaţă sub o nouă lege, 
tăierea voii şi a toată părerea îţi este lege. Aceasta o ai 
chiar din mâna lui Hristos. În lumea nevăzută sunt mii şi 
milioane de fiinţe şi numai o singură voie a lui Dumnezeu 
este. Prin călugărie intri în această lume ca să completezi 
locul cetei a doua îngereşti pe care Dumnezeu a hotărât 
să-l împlinească cu oamenii care, în trup greoi fiind, biruie 
în lupte pe îngerii cei căzuţi prin neascultare. De aceea, ca 
să sui la sfârşitul zilelor la această destinaţie cerească, 
trebuie să înveţi firea de a nu avea pe pământ altă voie 
decât numai voia lui Dumnezeu, precum e şi în cer. Ce rost 
mai au aceste foarfeci? Foarfecele, povăţuirile, mustrarea, 
dojenirile, ocara au rostul tăierii patimilor, căci cu tăierea 
voii se taie toată patimă. Iar al doilea rost al foarfecelor 
este venirea la cunoştinţa adevărului care este Hristos. 

Adevărul este fiinţă vie. Noi însă suntem fiinţa, dar 
prinsă în amăgiri. Trebuie tăiate amăgirile ca să fiinţăm în 
Adevăr, adică în Hristos. El e uşa la casă 
Tatălui, iar Duhul e cheia căruia Fiul îi deschide. Aceasta-i 
cunoştinţa adevărului cu noi, cu calea noastră după Duh, 
cu destinaţia noastră cerească. Pe acest înţeles luptătorul 
primeşte nume nou, după al unuia dintre sfinţii care bine s- 
au nevoit. De aici începând, de la darea numelui, monahul 
e un nou botezat, care îşi înţelege personal Botezul. 
Aceasta nu e repetarea primului Botez, ci înnoirea lui. 
Viaţa lui viitoare, deşi continuată pe pământ, va avea să fie 
o slavă a Sfintei Treimi. Întreaga Sfântă Treime îşi face 
sălaş într-un ales. Chemaţii sunt mulţi, dar vin numai câte 
unii care se aleg. Cu acestea începe noua îmbrăcare în 
Hristos, din afară văzându-se cele ce urmează. 

Mai întâi o cămaşă albă, haină luminoasă a Sfântului 
Duh, Harul luminii dumnezeieşti care stinge pentru 
totdeauna mohorâciunea întristării din patimi şi luminează 


firea cu slavă dumnezeiască. Acum e logodna cu darul 
luminii de pe Tabor, urmează lucrarea de o viaţă şi 
înmulţirea lui până cuprinde în dumnezeiască văpaie nu 
numai sufletul ci şi trupul. Aceasta e haina noastră, haina 
de lumină pentru ziua de nuntă a Fiului, care este la 
sfârşitul veacului acestuia şi începutul veacului viitor. 

Urmează paramanul a cărui însemnare, ca să n-o 
uităm, e scrisă pe el: 

Luaţi jugul Meu că este bun şi sarcina Mea uşoară 

Iar din proroci: 

Dat-am spatele Meu spre bătăi şi obrazul Meu spre 
pălmuire şi fata Mea n-am ferit-o de scuipări 

lisus e arătat de Revelaţie şi ca înger de mare Sfat, 
ca unul ce a descoperit Calea de mântuire. Cu această 
Cale a îngerului de mare Sfat al lui Dumnezeu ne logodim 
şi din această pricină calea scrisă pe paraman e numită a 
îngerescului chip, căci nu sunt aceste cuvinte dintre 
cuvintele îngerilor. 

Crucea aminteşte de toată lucrarea de mântuire, de 
umilirile prin care a trecut lisus nevinovat, de desăvârşită 
jertfă de Sine. La aceeaşi cale ne făgăduim şi noi, printre 
ocări şi scuipări, căci noi vrednici suntem de acestea. 
Jertfa Mântuitorului a dat Crucii putere de alungare a 
meşteşugirii potrivnice. Crucea este podoaba Bisericii, 
Crucea este întărirea credincioşilor şi dracilor rană. 

Armă împotriva diavolului crucea Ta ne-ai dat cântă 
Biserica. 

Dulama nu are decât însemnătatea culorii negre, 
semnul lepădării de lume. Lumea îmbracă haine colorate, 
călugărul stinge de pe sine culorile cu viaţă curată a 
pocăinţei. 

Cingătoarea au descoperit-o luptătorii pentru că prin 
ea îşi măresc puterile de luptă. Călugărul are această 
luptă: omorârea firii sale celei vechi şi nevoinţă înnoirii 
duhului. 

Culionul vine de la coif, care e un acoperământ de 


luptă, cu rostul să apere capul de săgeți. El înseamnă 
nădejdea de mântuire. In lupta cu patimile, cu firea, cu 
viclenele gânduri, adeseori primim săgețile deznădejdii în 
cap. Dacă însă suntem întăriţi lăuntric cu credinţă, 
nădejdea şi dragostea - în Dumnezeu trei paveze aprinse 
ale Duhului Sfânt: una a minţii, una a inimii şi una a 
voinţei - săgețile vicleanului nu ne ating, ci-l ard ale 
noastre pe el. Căci celor întăriţi în smerenie le îngăduie 
Dumnezeu să-l ardă pe vicleanul cu sabia duhului. 

Rasa aminteşte hainele de zale care apără pieptul şi 
toate încheieturile. Rasa e îmbrăcămintea cuvioşilor care 
sting toate gândurile rele şi îndemnările voii proprii, 
smerindu-le cu gândul morţii. Haina aceasta de luptă are 
de asemenea culoarea neagră. Cu gândul morţii omori 
plăcerea pătimaşă de viaţa deşartă. Culoarea neagră a 
îmbrăcăminţii călugăreşti nu are însemnătatea de doliu pe 
care o are această culoare la mireni. 

Sandalele sunt încălţămintea uşoarei alergări în 
luptă, căci mult trebuie să alergi până plineşti gătirea 
Evangheliei păcii. Până la pacea nepătimirii e mult de 
alergat şi totuşi trebuie ajuns la pacea evanghelică (pentru 
care avem Evanghelia) în termen. Termenul dobândirii 
biruinţei asupra patimilor e până este ziuă adică mai 
înainte de seara vieţii sau chiar a nopţii. Ca să ştim cum să 
ne împărţim vremea sau stadiul vieţii acesteia, aducem la 
mijloc cuvântul Sf. Ioan Scărarul: 

Celor începători ştirea că sunt după Dumnezeu le-o 
dă paşii lor care sunt roadele smereniei. Celor din stadiul 
de mijloc, dispariţia luptelor, iar celor desăvârşiţi, 
manifestarea şi prisosinţa luminii dumnezeieşti 


Mantia se vede în zugrăvirile sfinţilor mucenici, 
aparţinând şi ea îmbrăcăminţii ostaşilor. De la dobândirea 
nepătimirii firea omenească se bucură de harul luminii 
dumnezeieşti, ca şi îngerii. De vrei să te faci călugăr, fă-te 
ca focul. Mantia deşi e neagră nu înseamnă gândul morţii, 


deşi cuvioşii adormiţi se înfăşoară în mantie. Mantia e o 
îmbrăcăminte plisată, ceea ce aminteşte o îmbrăcăminte 
de raze a unei lumini necreate, ţâşnind ca fulgerele din 
fiinţa lui Dumnezeu aşa cum s-au învrednicit s-o vadă pe 
Muntele Tabor Petru, Iacov şi loan, şi aceasta numai cât îi 
este cu putinţă firii omeneşti. Aceasta este îmbrăcămintea 
nestricăciunii şi sfinţeniei, lumina dumnezeiască în care au 
strălucit mulţi, oameni după fire şi dumnezei după har (Sf. 
Simeon Noul Teolog). 

Camilafca e un văl uşor, aproape străveziu, care 
pogoară de pe cap la corp. Deşi e negru şi el, nu înseamnă 
gândul morţii. E un simbol al minţii care sub puterea 
curăţitoare a Harului devine străvezie, devine de culoarea 
cerului şi se vede pe sine ca lumină înţelegătoare. Aici e o 
mare taină a vieţii duhovniceşti. Altarul minţii în care s-a 
sălăşluit Hristos la Botez devine tot luminos şi lumina 
dumnezeiască din lisus străbate catapeteasma care este 
trupul în întregimea lui şi astfel mintea noastră se uneşte 
cu mintea lui Hristos - cum spune Sf. Apostol Pavel - şi tot 
trupul nostru se face primitor de lumină înţelegătoare. Iată 
unde are să ajungă rugăciunea minţii, să străbată nu 
numai luptele ci şi nepătimirea. Intr-o atare tărie şi 
deplinătate de Duh mintea nu mai cugetă greşit sau rătăcit 
pe Dumnezeu ca obiect ci ne întâlnim noi şi Dumnezeu în 
acelaşi subiect al unei altfel de cunoaşteri, mai presus de 
firea de dincoace a minţii (Dumnezeu este subiectul 
universului văzut şi nevăzut şi tot universul este obiectul 
cugetării lui Dumnezeu; deci Dumnezeu gândeşte lumea 
iar nu făptura îl gândeşte pe Dumnezeu; când face aceasta 
nu e de mirare că nu-L găseşte, de vreme ce-l. face ceea ce 
nu e: obiect). În felul acesta El se face hrană minţii noastre 
căci în ea s-a sădit putinţa unirii omului cu Dumnezeu. 

Metăniile sunt o asemănare a sabiei. Rugăciunea 
minţii este sabia Duhului care taie gândurile rele cu 
Numele lui lisus. Propriu-zis, lisus ne izbăveşte neîncetat 
de lupta potrivnică: 


Cu Numele lui Hristos lisus batem pe vrăjmaşi. Căci 
armă mai puternică asupra diavolului că Numele lui 
Dumnezeu În cer sau pe pământ nu este 
(Sf. loan Scărarul). 

Crucea de mână noului mărturisitor al lui Hristos îi 
aminteşte că lepădarea de sine şi luarea crucii e o lucrare 
permanentă în toată calea spirituală. Bobul care nu vrea să 
moară, fie chiar şi de grâu, nu mai aduce nicio roadă. 
Mântuirea se lucrează numai pe ruinele egoismului. 

Făclia nu este o simplă luminiţa sau simplă candelă 
aprinsă. Însemnătatea ei în rânduiala călugăriei e mult mai 
cuprinzătoare şi vrea să spună că noi înşine trebuie să ne 
transformăm într-o făclie. Noi suntem pietrele, lemnele sau 
jertfă de bunăvoie pe altarul lui Ilie, altarul de dovedire al 
adevăratului Dumnezeu. Iar de foc se va îngriji Dumnezeu. 
Dovezile existenţei Celui Preasfânt - cele mai strălucite 
dovezi - sunt sfinţii în lumina dumnezeiască. Aceşti 
biruitori asupra firii, asupra zidului, a vălului necunoştinţei 
de Dumnezeu, aduc irezistibil pe oameni să dea slavă şi să 
cunoască pe Dumnezeu. Aşa au strălucit ca soarele: Avva 
Sisoe, Avva Pamvo, Avva Siluan, Avva Simeon Noul Teolog, 
Sf. Serafim de Sarov, ca să nu pomenim decât pe cei mai 
cunoscuţi. 

După ce noul monah a primit toată îmbrăcămintea şi 
uneltele de ostaş al Duhului, preotul îl binecuvântează. 

Aceştia sunt binecuvântaţii Tatălui Meu 
binecuvântaţii Sfintei Treimi. Preotul, iconomul Tainelor lui 
Dumnezeu, se roagă pentru noul monah să fie numărat în 
ceata cuvântătorilor de Dumnezeu şi scris în Cartea Vieţii, 
să străbată în lumea aceasta toată calea ascetică, 
prezentată în icoana călugărului răstignit pe cruce, 
interiorizat, cu făcliile aprinse, deşi în afară patimile îi 
strigă toate: 

Dă-te jos de pe cruce 

Cu acestea, noul monah este dus într-o strană. Aşa i 
se dă un loc în Biserica luptătoare. Şi continuă Sf. 


Liturghie în care se iveşte rugăciunea pentru noul luptător 
al Duhului: să fie acoperit de către săgețile potrivnicului şi 
ajutat de Dumnezeu ca să petreacă în smerenie, dreaptă 
credinţă şi neprihănire, ca să biruie firea cea veche a 
patimilor şi să crească într-însul omul cel nou, Hristos. 
Ectenia continuă: 

„Şi pentru iertarea păcatelor lui 
Călugăria e dătătoare de Har, şterge tot trecutul păcatelor, 
e Taină a Pocăinţei. Avva Moise Arapul cel din tâlhari a 
ajuns preot. Sf. Liturghie se orientează şi ea cu atenţie 
către noul mărturisitor al Jertfei, care acum e un nou 
botezat. Trisaghionul - cântarea Sfintei Treimi - e al Tainei 
Botezului sau a praznicelor împărăteşti: 

Câţi în Hristos v-aţi botezat, în Hristos v-aţi şi- 
mbrăcat 
Bucurie în cer s-a făcut, bucurie împărătească. Stihurile 
Apostolului sunt profetice: 

Domnul este lumânarea, Domnul şi Mântuitorul meu, 
de cine mă voi teme? Domnul este sprijinitorul vieţii mele, 
de cine mă voi înfricoşa? 

Până aici nu s-a arătat şi latura de primejdie a 
războiului. Pot apare lupte ascuţite, răniri, amăgri, curse, 
înfricoşări,  vedenii mincinoase,  năluci, halucinatii, 
spăimântări. Mulțimea curselor o trece smerenia, ea nici 
măcar atinsă nu e. Vedenii nu primi, în primejdii atârnă-te 
de Dumnezeu. Apostolul călugăriei aminteşte încă odată 
simbolul îmbrăcăminţii de război. Toţi sunt îndrumați de 
Apostolul Pavel să-şi întărească curajul, întemeindu-se pe 
tăria puterii lui Dumnezeu. Firea noastră trebuie să o 
îmbrăcăm cu toate armele cu care l-a bătut lisus pe 
potrivnic. Căci nu suntem împotriva firii ci împotriva 
duhurilor răutăţii care au abătut firea de la Dumnezeu. Cu 
armele lui Dumnezeu vrăjmaşul spiritual poate fi biruit. Ca 
începători avem a ne lupta cu patimile noastre şi cu 
deprinderea sau învăţarea smereniei, care e o nouă armă. 
Pentru curse mai grele, războiul cu diavolul e al celor mai 


sporiţi şi desăvârşiţi. Aceasta e prin îngăduinţa lui 
Dumnezeu, fie că prin om să-l judece Dumnezeu pe 
diavolul, fie ca pe om să-l smerească prin potrivnic. A sta 
drept în luptă nu e a firii omeneşti nici a virtuţii tale ci a 
harului lui Hristos şi a tot ajutorul lui Dumnezeu. Apostolul 
se încheie cu un stih de smerenie din Psalmi, după care 
luptătorul prin firea sa e sărac, un neputincios, dar care 
poate striga în conştiinţa sa către Dumnezeu şi e auzit şi 
izbăvit din toate necazurile lui. De la cunoaşterea acestei 
sărăcii din fire, a sărăciei noastre de duh, de aici începe 
îmbogățirea noastră în Dumnezeu. 

Evanghelia călugăriei reaminteşte pe scurt că unui 
ucenic lisus îi cere: capacitate sau putere de dragoste, 
capacitate sau putere de suferinţă, mai exact spus de 
jertfă, îi cere o încredere neclintită în biruinţă asupra 
patimilor şi asupra puterii potrivnice, iar ca o încununare îi 
cere curajul smereniei sau al umilirii. Cu aceste însuşiri 
sufleteşti se ajunge la odihna sufletului său nepătimirea. 
Acestea se pot ajunge încă în veacul acesta, iar în veacul 
viitor ucenicul va intra în ziua cea neînserată a odihnei. 

Sf. Liturghie continuă, iar la vremea dumnezeieştii 
Împărtăşiri vine şi noul monah, căci după cum la primul 
Botez e rânduită şi Sf. Împărtăşanie aşa şi la al urmării lui 
Hristos. 

Cu sufletul şi cu trupul să mă sfinţesc, Stăpâne, să 
mă luminez şi să fiu Ţie casă prin împărtăşirea Sfintelor 
Taine, să te am pe Tine cu Harul vieţuind întru mine, cu 
Tatăl şi cu Duhul, mult Milostive, Făcătorule de bine 


Ca focul şi că lumina să-mi fie mie Trupul şi Sângele 
Tău cel scump, Mântuitorul meu, arzând materia păcatului 
şi mistuind spinii patimilor şi luminându-mă întreg pe 


mine, care mă închin dumnezeirii Tale 
Aceasta este taina unirii cu Hristos, unul din rosturile 
Liturghiei. 


În vremea rugăciunii Amvonului de la sfârşitul 


Liturghiei, noul călugăr primeşte o Evanghelie în mâini, că 
bine să-şi întipărească în suflet acest testament nou pe 
care l-a primit şi el din darul lui Dumnezeu. Făgăduinţa lui 
către Dumnezeu o sărută toată obştea, sărutând şi ei 
Evanghelia şi crucea noului monah, întrebându-l cum îl 
cheamă. Noul monah îşi spune numele său nou şi fiecare îi 
urează să se mântuiască, să sfinţească şi el numele acesta 
şi să fie primite la Dumnezeu şi rugăciunile lui pentru 
obşte, pentru creştinătate şi pentru toată făptura. 

Cu aceasta se încheie Sf. Liturghie iar noul ales, cu 
lumânarea aprinsă, cu sufletul luminat, iese şi el din 
biserică şi merge la stareţ sau egumen pentru 
blagoslovenie şi dulce povăţuire. Acesta îl învaţă iarăşi 
despre însuşirile sufleteşti cu care se realizează călugăria: 
ascultarea de Hristos, lepădarea de voia proprie, smerenia 
şi celelalte, din care l-a luminat şi pe el Duhul lui 
Dumnezeu în calea aceasta. li adânceşte în suflet 
statornicia şi dragostea de această aleasă cale: 

Aşa să-ţi fie toate zilele vieţii tale în călugărie ca ziua 
cea dintâi. 

De acum, fiule, înfloreşte unde te-a chemat şi te-a 
sădit Dumnezeu. Amin. 


